google/wiki40b huggingface dataset:
Mona Falk-Larssen

Personlig

Hun er gift med Rolf Falk-Larssen og har fem barn, hvor både kunstløperne June Falk-Larssen og Mia Falk-Larssen har medalje fra Norgesmesterskapet i kunstløp for singel damer. Sønnen Svein-Petter Falk-Larssen har gullmedalje fra Norgesmesterskap sesongen 12/13 og gull i seriemesterskapet sesongen 12/13 i ishockey sammen men Lillehammer IK u18.
Manndalselva

Elvas løp

Elva har utspring på nordsida av Geasáščohkka som flere små fjellbekker som samles i Olmmáijávri. Herfra renner elva mot nordvest ned i det trange juvet Olmmáiávži, hvor en rekke sidebekker faller ned de bratte sidene. Ved Svartskog snur elva mot nord og ved Ápmelašsæter kommer den største sideelva, Ápmelašjohka, inn fra øst. Nord for samløpet vider dalen seg ut og blir en bred U-dal med skogkledte sider og gårdsbruk i den flate dalbunnen. Tidligere gikk elva her i et kronglete og meanderende løp, men over en strekning på fem kilometer ned til Kjerringdalen er den nå rettet ut og kanalisert. Ved Kjerringdalen kommer Áhkávátjohka inn fra vest. Herfra til munningen har elva skåret seg ned i sedimentene i dalbunnen og renner rolig i store slynger mellom høye sandmeler og skrenter, bare avbrutt av et par korte strykpartier. Ved bygdesenteret Løkvoll munner elva ut i Manndalsbukta i Kåfjorden.

Vern

Vassdraget ble vernet mot kraftutbygging i Verneplan I for vassdrag i 1973.
Stethodesma

Utseende

En ganske stor, kraftig, fløyelsaktig mørkbrun gullbasse. Pronotum er trukket ut bakover i midten og dekker over scutellum. Pronotum har brunoransje ytterkanter. Dekkvingene har noen små, hvite flekker.

Utbredelse

Arten er vidt utbredt i tropisk Afrika, fra Sierra Leone i vest til Kenya i øst.
Zardoz

Handling

Året er 2293: Jorda er blitt øde og en masse villmenn regjeres av noen få "leiemordere" som slakter ned for fote, og som på sin side regjeres av en slags overklasse som befinner seg i en avstengt paradisisk hage. Lederen for morderbanden (Connery) er nysgjerrig på hva som befinner seg på den andre siden og greier en dag å krysse sonene ved å snike seg ombord i et slags flyvende steinhode som er massenes gudsbilde. Han kommer til et forfinet, teknologisk fullkomment samfunn hvor menneskene har oppnådd udødelighet og derfor sterilitet.

Om filmen

Zardoz er blitt omtalt som temmelig forvirrende og "crazy" film, og The New York Times omtalte den som mer forvirrende enn spennende . På Rotten Tomatoes har filmen fått 44% (2016).
Filmen ble nominert for en BAFTA-pris for beste foto.
Pepsi Raw

Pepsi Raw er en brus som ble lansert på det britiske markedet av PepsiCo i 2008. Brusen ble markedsført som en «naturlig leskedrikk» som ifølge produsenten ikke er tilsatt kunstige aroma-, farve- eller smaksstoffer. Produktet ble lansert i Norge 1. august 2010 – først i kiosker og bensinstasjoner, så i dagligvarebutikker fra 1. september 2010. Pepsi Raw ble i Norge lansert i 0,3 liters glassflaske, 0,5 liters plastflaske og 1,5 liters plastflaske, og ble produsert av Ringnes Bryggeri for PepsiCo. Dinside ga brusen terningkast to da de testet den.
Relativt kort tid etter lanseringen i Norge, i september 2010, ble brusen fjernet fra det britiske markedet, og Pepsi Raw ble trukket også fra det norske markedet i mai 2011 etter å ha hatt én til tre prosent andel av det totale colamarkedet målt i verdi. Brusen solgte ikke godt nok og ble regnet som en «flopp». I Storbritannia solgte Pepsi Raw godt i barer og puber, men det ble ikke solgt tilstrekkelig i kiosker og dagligvarebutikker. Et lignende produkt, Pepsi Natural, har blitt lansert i USA og Mexico.

Ingredienser

Vann, sukker, kullsyre, farger (ekstrakt fra eple og karamell), syre, (sitronsyre, vinsyre, melkesyre), naturlige aromaer (herunder ekstrakter fra kola nøtt, naturlig koffein), stabiliseringsmiddel - akasiegummi.
Pune (distrikt)

Demografi

Ved folketellingen i 2011 var det 9 426 959 innbyggere i distriktet, mot 7 232 555 i 2001. Den urbane befolkningen utgjør 60,89 % av befolkningen.
Barn i alderen 0 til 6 år utgjorde 11,32 % i 2011 mot 13,40 % i 2001. Antallet jenter i den alderen per tusen gutter er 873 i 2011 mot 902 i 2001.
Wrecking Ball

Wrecking Ball er et musikkalbum med Bruce Springsteen, utgitt den 2. mars 2012. Albumet er produsert av Springsteen og Ron Aniello.
El Cajón-demningen (Mexico)

El Cajón-demningen, er en statlig eid og drevet demning med vannkraftverk ved elva Rio Grande de Santiago, i delstaten Nayarit i Mexico. Kraftverket har en installert produksjonseffekt på 450 MW fordelt på to turbiner, og årsproduksjonen er på 1,23 TWh. Det ble påbegynt i 2003 og ferdigstilt i 2007. Demningen er 186 meter høy og 640 meter lang, og demmer opp et ca. 1,5 km² stort reservoar med 5–12 km³ (5–12 milliarder m³) vannvolum.
NM i roing 1979

NM i roing 1979 ble arrangert på Årungen 18. august 1979. 
Kongepokalvinnere ble Stavanger Roklub (singlesculler lettvekt med Arne Gilje) og Trondhjems Roklub (dobbeltsculler med Solfrid Johansen og Haldis Lenes).
For første gang ble det utdelt en kongepokal for menn og en for kvinner.
Åmliavisa

Åmliavisa er en lokalavis som dekker Åmli kommune i Aust-Agder og nabogrendene. Første utgave kom i mars 2008. Avisa ble kåret til Årets nynorskbrukar i 2008. 
Avisa kommer ut hver torsdag. Redaktør og daglig leder pr juni 2018 er Camilla Glad.
Selskapet som står bak avisa er ÅmliAvisa AS, som eies av 107 aksjonærer: enkeltpersoner, lag, organisasjoner, bedrifter og kommunen.
The Frankenstein Mystery

Historien

Det ultimate våpenet var ment å være sikkert for mennesket, men skaper globale effekter inkludert tidsskift og forsvinninger. Vitenskapsmannen bak prosjektet og hans bil forflytter seg fra 2031 til 1817-tallets Sveits hvor han møter «Victor Frankenstein» kort tid etter mordet på hans yngre bror, utført av monsteret. I en blanding mellom fiksjon og fakta, i et forsøk på å forhindre ytterligere tragedier, blir han involvert med Mary Shelley, forfatteren av Frankenstein.
Asiamesterskapet i friidrett 1985

Asiamesterskapet i friidrett 1985 var det sjette Asiamesterkapet i friidrett, det ble arrangert i Jakarta i Indonesia. Det var 23 øvelser for menn og 19 for damer. Kina ble beste nasjon med 19 gullmedaljer foran India med tre.
Den andre brasilianske republikk

I Brasils historie blir årene 1946-1964 også kalt Den andre brasilianske republikk (eller, i Brasil, 46 års-republikken). Den var preget av politisk ustabilitet.
1945 ble president Getúlio Vargas avsatt i et ublodig militærkupp, men hans innflytelse på brasiliansk politikk forble tydelig fram til slutten av den andre republikken. Eurico Gaspar Dutra ble innsatt som president i 1946. I denne perioden dominerte tre partier brasiliansk politikk. To av dem støttet Vargas; Partido Trabalhista Brasileiro og Det brasilianske sosialdemokratiske partiet i midten, og anti-Vargas-partiet União Democrática Nacional til høyre.
Llŷr

Llŷr er figur i walisisk mytologi, far til Brân, Brânwen og Manawydan av Penarddun. De walisiske triader nevner at han ble fengslet av Euroswydd, den andre grenen av Mabinogi nevner Euroswydd som far av Penardduns to yngre sønner, Nisien og Efnisien.
Llŷr tilsvarer med Lir i irsk mytologi, og som den irske guddommen er han identifisert som havets gud. Leir av britene, en mytologisk britonsk konge, som er mest kjent som emne og inspirasjon for William Shakespeares drama om Kong Lear, kan være avledet fra Llŷr.
Kathalguri kraftverk

Kathalguri kraftverk er et gasskraftverk  i byen og distriktet Dibrugarh i delstaten Assam, i det nordøstre India. Det har en installert produksjonskapasitet på 291 MW fordelt på tre like store blokker/turbiner. Operatør er det indiske selskapet Northeastern Electric Power.
Anlegget ble utbygd i årene 1992–1998. Brenselstypen er naturgass.
Korsvandring

Korsvandring er en handling der kristne går et visst stykke utendørs bærende på ett eller flere kors, ofte som en tradisjonelkl utendørs korsveiandakt. Handlingen blir gjerne kombinert med gudstjeneste eller liknende. Mange korsvandringer er økumeniske arrangement arrangert av flere ulike kirker og organisasjoner. Andre kan være særskilte for en enkelt kirke som den katolske korsveisandakten med 14 faste stasjoner, eller en ortodoks korsprosesjon hvor en menighet følger et kors og andre symboler båret av geistlige. Det er vanlig å holde korsvandringer i forbindelse med påsken, men de kan også finne sted til andre tider. 
Vandringen kan gå rundt et område, som en by eller en kirke, eller til et særskilt sted, som et fjell, vann eller et valfartssted. På veien kan en stoppe og holde andakt, be, lese bibeltekster, synge salmer, fremføre små spill og liknende. Det finnes også eksempel på korsvandringer hvor en ikke bærer kors.
Korsvandringer minner om Jesu gang med korset til korsfestingen. Korsvandringer blir særlig holdt i forbindelse med påsken eller fastetida, spesielt på langfredag. Blant annet blir de holdt på Via Dolorosa i Jerusalem, regnet som veien til Golgata. Disse vandringene ender som regel i Gravkirken.
Chess Attack

Ratingsystem

Per i dag finnes det ingen ratingsystemer i Chess Attack, som det gjør i vanlig sjakk. Det jobbes med et ratingssystem fortløpende.

Sjakkhistorie

Spillet sjakk, slik en kjenner det i dag, oppstod i Sør-Europa på slutten av 1400-tallet. Spillets opprinnelse er meget eldre og stammer fra India og Persia. Vikingene hadde også et brettspill som minnet om sjakk.
I dag spilles vanlig sjakk av cirka 1 milliard mennesker ifølge tall presentert under sjakk-OL i Dresden 2008.
Minister

Minister er en tittel som brukes på medlemmer av en regjering, og diplomater med rang under ambassadør (se Minister (diplomati)).

I politikken

En minister som er medlem av en regjering, har ofte ansvar for et bestemt saksområde, som ofte inkluderer et ministerium (eller departement) og underliggende etater. En minister uten et slikt fastsatt ansvarsområde kalles minister uten portefølje. I mange land er kun høytstående ministre medlem av kabinettet.
I Norge har formelt kun to av regjeringens medlemmer tittelen minister: statsministeren og utenriksministeren. I dagligtale brukes likevel tittelen også om de øvrige medlemmene av statsrådet. Grunnloven omtaler «statsminister», «medlemmer av statsrådet» og den enkelte «statsråd» (del B om den utøvende makt). Stortingets forretningsorden omtaler statsminister, utenriksminister, forvarsminister, justisminister og «statsråder».

I diplomatiet

En minister i diplomatisk tjeneste har nest høyeste rang, under ambassadør, og opptrer ofte som ambassadørens medhjelper. Tidligere (langt inn i det 20. århundre) ble ambassadører kun sendt av mektige stater til andre mektige stater, mens diplomatiske sendemenn til og fra mindre mektige stater hadde tittelen minister.

I andre sammenhenger

Ordet minister kan også anvendes om prester eller andre som har en lederfunksjon i en menighet, som f.eks. er meget vanlig i unitarmenigheter i USA.
Stein Bugge

Liv

Han var sønn kjøpmannen Jens Samuel Bugge (1861–1903) og Olga Olsen (1875–1951).
Bugge tok examen artium i 1915 og studerte ved Universitetet i London fra 1919 til 1923. Fra 1925 til 1926 var han litterær konsulent ved Den Nationale Scene i Bergen. Fra 1928 til 1929 virket han ved L'Institut superieur des arts decorativs i Brussel.
Han begynte som teaterregissør ved scener i Belgia og Nederland. I 1931 satte han opp sitt eget skuespill Tragedien om Mengin ved Det Norske Teatret i Oslo. På 1930-tallet gikk han med planer om å starte et nytt teater basert på Stanislavskijs metode sammen med Anders Wyller og John Ditlev-Simonsen. I 1931 arrangerte han og sakfører Elias Steen-Olsen festspill i Håkonshallen i Bergen, hvor han satte opp sitt eget skuespill Votan. Festspillene ble gjentatt året etter.
Fra 1941 til 1946 var han iscenesetter ved Den Nationale Scene, og deretter teatersjef samme sted fra 1946 til 1948. Fra 1955 til 1956 reiste han og holdt foredrag i Amerika.
Bugges Dramatiske verker utkom i fem bind fra 1941 til 1946.
Om Bugge skriver Olav Dalgard: «Større brudulje i teaterlivet skapte den bergenske entusiasten Stein Bugge, som ikkje bare slo «trekkhøl» i lukene til den bastante norske teater-realismen, men planmessig gjekk til åtak på denne med grovaste skyts.»
Europipe II

Europipe II er en 660 kilometer lang rørledning for naturgass fra Kårstø i Tysvær kommune sør for Haugesund til Dornum i Tyskland. Europipe II ble tatt i bruk i 1999. Den kostet 9,6 milliarder kroner og er operert av Gassco, mens Equinor står for den tekniske driften.
Gustav Adolf av Sverige, hertug av Västerbotten

Bakgrunn

Han var eldste sønn av kong Gustav VI Adolf av Sverige og kronprinsesse Margaretha, og hadde etterfulgt sin far som konge av Sverige om han ikke hadde forulykket.

Ekteskap, familie

19. oktober 1932 giftet prinsen seg med prinsesse Sibylla av Sachsen-Coburg-Gotha. De fikk fem barn: Prinsesse Margaretha (f. 1934), prinsesse Birgitta (f. 1937), prinsesse Désirée (f. 1938), prinsesse Christina (f. 1943) og kong Carl XVI Gustav (f. 1946)

Relasjoner til Tyskland og påståtte nazisympatier

Ifølge visse forfattere hadde Gustav Adolf en vennlig innstilling til Tyskland, også under Adolf Hitler. Journalisten Per Svensson, som har skrevet en bok om Gustav Adolf og hans relasjon til Tyskland, har beskrevet ham som «med all säkerhet protysk i den meningen att han kände sympati för det gamla kejsarriket». Dette var, mener Svensson, fordi han var «formad i en miljö där det var naturligt att vara protysk». Også forfatteren Anna-Lena Lodenius, som har skrevet flere bøker om svensk nazisme, mener at «det är uppenbart att han [G.A.] och Sibylla var vänligt inställda till Tyskland under Hitler.». Fra det svenske hoff har man derimot sagt att man ikke kjenner til at prins Gustav Adolf noensinne «uttalat nazistsympatier».
Det forekommer også bilder, tatt den 4. januar 1939, der man ser prinsen donere penger ved en innsamlingskampanje i Berlin til den årlige Vinterhjelpen («Winterhilfswerk»). Vinterhjelpen var en sosial organisasjon som skulle avlaste statlig sosialhjelp til arbeidsledige, og senere også ofre for krigsskader og andre rammet av fattigdom.

Dødsfall

Prins Gustav Adolf omkom i en flystyrt på ettermiddagen den 26. januar 1947 ved Kastrup i Danmark. Prinsen var på vei hjem til Stockholm etter et besøk hos prinsesse Juliana og prins Bernhard av Nederland. Flyet hadde 16 passasjerer og et mannskap på seks, som alle omkom. Blant de omkomne var også den amerikanske sangeren og skuespilleren Grace Moore. I ettertid ble det påstått at flyet var utsatt for sabotasje som hevn for prinsens angivelige nazisympati. Han døde dermed før hans far Gustav Adolf ble konge. Hans sønn Carl Gustav ble arving da Gustav Adolf besteg tronen.
Ivar Lo-prisen

Ivar Lo-prisen er en litterær pris på SEK 125 000 (2012) som blir utdelt av den svenske fagforeningsbevegelsen (LO), Landsorganisasjonen. Den ble innstiftet som en hylling av Ivar Lo-Johansson på hans 85-årsdag 23. februar 1986. Fram til sin død i 1990 var Ivar Lo-Johansson med på det årlige arbeidet med å peke ut en betydelig forfatter som arbeider i Ivar Lo-Johanssons ånd som skulle få prisen.
Se også Ivar Lo-Johanssons personliga pris.
Virgin Care

Virgin Care er et britisk selskap i Virgin Group som leverer tjenester til National Health Service. Selskapet ble etablert som Assura Medical i 2006 og kjøpt av Virgin Group i 2010. Virgin Care eier og driver er nettverk av allmennpraksiser, og driver, på kontrakt, legevakten ved Croydon University Hospital i London.
Liaoning

Historie

Både Qin- og Han-dynastiene klarte å utvide sitt herrevelde over mye av det som i dag er Liaoning. Senere ble området styrt av myndigheter eller dynastier utgått fra folkegrupper som  xianbei-, goguryeo-, khitan og jursjenfolkene. 
Tidlig på 1600-tallet etablerte mandsjuene sin hovedstad i Shengjing (det som i dag er Shenyang), men allerede i 1644 erobret de Beijing og etablerte seg der med Qing-dynastiet sitt. 
Mot slutten av 1600-tallet rekrutterte Qing-keiserne en stor mengde hankinesere fra Shandong for bosetning i det relativt tynt befolkede Liaoning. Mange av dagens kinesiske innbyggere i provinsen i dag kan spore sine aner tilbake til denne innvandringsbølgen. Men det øvrige av Mandsjuria var stengt for kinesisk innvandring, og ble regjert av tre generaler. En av dem, generalen av Shengjing, regjerte store deler av dagens Liaoning.
I 1860 begynte mandsjuregjeringen å gjenåpne regionen for hankinesisk innvandring. Det førte raskt til at hele Mandsjuria ble dominert av kinesere. 
På 1900-tallet ble provinsen Fengtian etablert. Den tilsvarte nesten dagens Liaoning. Mange av slagene under den russisk-japanske krig 1904–1905 ble utkjempet i Liaoning, som, det viktige slaget ved Port Arthur og  slaget ved Mukden – det siste var tidenes største militære slag på landjorden så langt i verdenshistorien. I krigsherretiden tidlig på 1900-tallet var Liaoning styrt av Fengtian-klikken, med lederne Zhang Zuolin og hans sønn Zhang Xueliang. I1931 invaderte Japan, og området ble del av deres marionettstat Manchukuo. Den kinesiske borgerkrigen blusset opp etter det japanske nederlaget, og de første viktige sammenstøtene var under Liaoshenkampanjen i og rundt Liaoning.
Da Folkerepublikken Kina ble grunnlagt i 1949, fantes det ikke noe Liaoning. I stedet hadde man de administrative enhetene Liaodong og Liaoxi (begge provinser), og byene Shenyang, Luda, Anshan, Fushun og Benxi. Alle disse ble sammenslått til «Liaoning» i 1954, og deler fra den tidligere provins Rehe ble tilført den i 1955. 
Under kulturrevolusjonen mottok Liaoning også deler av den autonome regionen Indre Mongolia, men dette ble reversert etterpå. 
Liaoning var en av de første kinesiske provinser til å bli industrialisert. Det skjedde under den japanskje okkupasjonen, men ble fulgt desto sterkere opp i 1950- og 1960-årene. Byen Anshan ble til det største komplkekset for jern- og stålindustri i hele Kina. Senere har dette tidlige fokus på tungindustri blitt en belastning økonomisk. Man har prøvd å balansere økonomien med å utvikle andre industrier og næringsveier også.
29. spesialubåtbrigade

29. spesialubåtbrigade (russisk 29-я отдельная бригада подводных лодок особого назначения ГУГИ) er en russisk ubåtbrigade underlagt Nordflåten med spesialutbåter (DELTA-STRECH-klassen) som kan frakte med seg dypdykkende spesialfartøy for undersøkelse av havbotnen på store dyp. Spesialdirektoratet GUGI har den faglige styringen med brigaden.
Kaiser Maximilian Lauf 2019

Kaiser Maximilian Lauf 2019 var den 4. utgaven av Kaiser Maximilian Lauf. Rennet ble arrangert 13. januar 2019.
Hovedrennet, 40 km klassisk stil, var det andre rennet i Ski Classics 2018/19. Etter mye snøfall ble løpet forkortet til 40 km på grunn av fare for snøras.
Tynset

Geografi

Forollhogna nasjonalpark ligger delvis i kommunen.

Samfunn

Kommunen består av følgende grender:  Aaen,  Brydalen, Tylldal, Auma, Fåset, Savalen, Kvikne, Telneset, foruten sentrum. 
Kommunen tilsvarer Tynset prestegjeld, og er sentrum i Nord-Østerdalen prosti og Nord-Østerdal tingrett.
Med sine 5400 innbyggere er Tynset regionsenteret i Nord-Østerdal. Primærnæringen er fortsatt en viktig del av næringslivet, men i Tynset sentrum er det offentlig sektor og tjenesteytende næring som dominerer. I sentrum finnes et moderne og variert tilbud av bedrifter og forretninger, blant annet innen handel, data, jus, økonomi, og bygg og anlegg. Som regionsenter har Tynset også et godt skolesenter, med blant annet grunnskole og videregående skole.

Historie

Tynset er første gang  direkte nevnt i 1211 da erkebispen av Nidaros vigslet den nye stavkirken. På Kvikne og i Tylldalen er det bevart mange fine minner fra katolsk tid. Fem år før kirkevigslingen er kommunen indirekte beskrevet i Håkon Håkonssons saga som et område som støttet de antikirkelige birkebeinerne, før de i 1206 kom ned  av fjellet i Ålen øverst i Gauldalen i Trøndelag. Første gård som nevnes i Nord-Østerdal er Sørgård i Tylldalen. Det er i et skinnbrev skrevet «på gildevangen» i Ålen sommeren 1381. I jordeboka for Ålen i 1638 sies Røros gård  å ligge «på tynsetskogen», da var det ennå ikke bergverk på Røros,  kun på Kvikne.

Kultur

I Tynset sentrum står en stor spark, som en periode ble påstått å være verdens største. Den er 5,4 meter høy, 12 meter lang og veier 2 tonn og ble vist fram første gang 7. mai 2011. 11. oktober 2014 ble det avduket en enda større spark i Farsund. 
Femundløpet har flere ganger hatt sjekkpunkt på Tynset.
Tynset rådhus (også kalt «brunosten») ble i 2010 kåret til landets styggeste rådhus.
Fylkesvei 2012

Fylkesvei 2012 går mellom Hokkåsen og Nor i Kongsvinger kommune. Veien er 8,6 km lang.
Frem til 2019 hadde veien betegnelsen Fylkesvei 375.
Barbarenes invasjon

Handling

Filmen er en oppfølger til Arcands film Le Déclin de l'empire américain («Det amerikanske imperiets nedgang») fra 1986. Handlingen i Barbarenes invasjon foregår 17 år senere, og omhandler personene fra den første filmen, samt deres barn, som nå introduseres. Foreldrene er fremdeles hovedsakelig sosialister og tilhengere av uavhengighet for Québéc, men både den politiske og økonomiske utviklingen siden 1970-tallet, og deres egen aldring, gjør at standpunktene nå virker noe anakronistiske.
Filmen dreier seg om rollefiguren Rémys kamp mot en livstruende kreft, og anstrengelsene til Sébastien, hans fremmedgjorte sønn, for å gjøre sin fars siste dager mer komfortable. Far og sønn reiser til slutt til Vermont i USA for medisinsk behandling. På anmodning fra Rémys ekskone Louise har Sébastien har motvillig returnert fra London, hvor han har en suksessfull karriere innen kvantitativ finans – et bannord for hans sosialistisk tenderende far. Denne bakgrunnen er imidlertid til hjelp når Sébastien skal finne ut av og manipulere Quebecs sviktende helsetjenester på sin fars vegne. Undersveis får han også samlet venner og familiemedlemmer fra Rémys fortid som kommer for å besøke han. På Rémys siste dager reiser han og vennene hans til hytta fra den første filmen, og diskuterer filosofi, politikk, og tidligere seksuelle og intellektuelle bedrifter.
Jacinta Marto

Biografi

Jacinta Marto var det yngste barnet i en søskenflokk på 11. Hun ble født inn i en fattig bondefamilie, og måtte hjelpe til i husholdet. En av oppgavene de hadde, var å gjete sauene.
Det var mens hun, broren Francisco og søskenbarnet Lucia dos Santos var ute på dette arbeidet at de fikk sine visjoner. Først fikk de i 1916 tre visjoner av en engel, før de i 1917 hadde seks visjoner av jomfru Maria. 
Mellom mai og oktober dette året viste hun seg for dem den 13. i hver måned, og gav dem flere budskaper. 13. oktober 1930 erklærte biskopen av Leiria at åpenbaringene var troverdige og ga tillatelse til kulten for Vår Frue av Fátima.
I 1918 ble både Jacinta og broren, sammen med mesteparten av familien, syke av spanskesyken. I april 1919 døde Francisco, noe som gikk hardt inn på Jacinta. Hun ble gradvis sykere, og flere behandlinger ble utprøvd uten hell. En lege på pilegrimsreise til Fátima for å snakke med de to gjenlevende av barna så hvor syk hun var, og fikk flyttet henne til et sykehus i Lisboa for behandling der. Etter kort tid i Lisboa døde hun der 20. februar 1920. 
13. mai 2000, på festen for Vår Frue av Fátima, ble Jacinta og broren Francisco saligkåret av pave Johannes Paul II. 
På hundreårsdagen for den første visjonen, 13. mai 2017, ble de helligkåret i Fátima av pave Frans.
Master i klinisk sykepleie

Master i klinisk sykepleie er et fireårig studium som bidrar til å kvalifisere studenter til en rekke ulike typer arbeid og PhD. Når studenten har fullført mastergraden, så skal man ha kompetanse innenfor direkte pasientrettet arbeid og kan delta i faglig utviklingsarbeid og forskning i temaet, samt brukermedvirkning og evidensbasert kunnskap innen temaet.
Studiet består også av et obligatorisk kurs i vitenskapsteori og etikk og metode. Studiet forutsetter en bachelorgrad i sykepleie med minst karakteren C/2.7 i snitt og minst ett års fulltids yrkeserfaring som sykepleier.
Norgesmesterskapet på ski 1985

Norgesmesterskapet på ski 1985 var norgesmesterskapet i de nordiske grenene skihopping, langrenn og kombinert.
Mesterskapet ble arrangert i Tromsø og Bardufoss.